ร้านอาหารไทยอร่อยๆที่มาทานทุกครั้งก็อร่อยถูกใจ เปียอู๋ นี่เป็นร้านอันดับต้นๆที่คิดถึงค่ะ
ยิ่งเวลานึกอยากทานเมนู แกงส้มชะอมไข่ใส่กุ้ง ต้องมาเปียอู๋เลยค่ะ เปรี้ยวแซ่บเข้มข้นถูกปากมากๆค่ะ
มาทานมื้อกลางวัน จอดรถอาจจะร้อนสักหน่อยแต่เด็กโบกรถอาจจะมีบริการผ้าคลุมกระจกหน้ารถให้(ตามแต่จะให้ทิปนะคะ)
บรรยากาศร้าน ยังคงเดิมๆ นั่งโซนในสวนใต้ต้นไทรก็โปร่งโล่งดีค่ะ พนักงานบริการดี อาหารรอไม่นานมาก
- แกงส้มชะอมกุ้งใส่ไข่ ชามเล็ก 100฿ รสชาติเข้มข้นเผ็ดใช้ได้เลยค่ะ ไข่ชะอมอร่อย กุ้งสดดีค่ะ
- ไข่ตุ๋นสมศักดิ์ 80฿ มาเป็นหม้อไฟ ไข่ตุ๋นเนื้อเนียนนุ่มใส่ไข่เยี่ยวม้า อร่อยค่ะ
- ทอดมัน จานเล็ก 60฿ ทอดมันเหนียวนุ่มกำลังดีจัดว่าดีไม่แพงค่ะ
กับข้าว 3 อย่างอิ่มอร่อยหนึ่งมื้อในราคาไม่แพงจนเกินไป อิ่มอร่อยถูกปากทุกครั้งที่มาทาน ไว้จะมาทานอีกค่ะ